Mokinių priėmimo mokytis į Šventosios pagrindinę mokyklą ir/ar išbraukimo iš jos tvarkos aprašo

4 priedas

**Mokymo sutartis**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

Šventoji

Palangos Šventosios pagrindinė mokykla (toliau – Mokykla), kodas 190275132, Mokyklos g. 10, LT-00303, Palanga, atstovaujama direktorės Valdos Šarkienės, viena šalis, ir tėvai (globėjai),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresas, telefonas, el.paštas)

kita šalis, sudarė šią sutartį (toliau – Sutartis):

**I. Sutarties objektas**

1. Mokykla įsipareigoja ugdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vaiko vardas, pavardė)

gim. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – mokinys), **pagal pradinio ugdymo programą (kodas 101001001)** ir sudaryti sąlygas pagal galimybes tenkinti jo/s saviraiškos poreikius, o mokinio tėvai (globėjai) įsipareigoja vykdyti visus įsipareigojimus prisiimtus šia Sutartimi.

**II. Sutarties šalių įsipareigojimai**

2. Mokykla įsipareigoja:

2.1. teikti kokybišką valstybinius standartus atitinkantį pradinį ugdymą pagal ketverių metų ugdymo programą;

2.2. sudaryti tinkamas sąlygas mokiniui ugdytis sveikoje ir saugioje aplinkoje;

2.3. ugdyti mokinio dorovines, pilietines, tautines ir patriotines nuostatas, pagarbą savo kultūriniam identitetui;

2.4. organizuoti mokinių neformalųjį ugdymą, derinant Mokyklos galimybes ir mokinio poreikius;

2.5. sudaryti sąlygas mokiniui naudotis Mokyklos erdvėmis ir ištekliais (vadovėliais, mokymo priemonėmis, biblioteka, kompiuterine įranga, internetu ir pan.) pagal Mokyklos nustatytą tvarką ir galimybes;

2.6. objektyviai ir nešališkai vertinti mokinio ugdymosi pasiekimus ir pažangą;

2.7. pagal poreikį teikti mokiniui psichologinę, socialinę, specialiąją pedagoginę, prireikus – specialiąją ar pirmąją medicininę pagalbą;

2.8. nuolat teikti informaciją mokinio tėvams (globėjams) apie mokinio ugdymo(si) poreikius, pažangą, elgesį, lankomumą ir kitą su ugdymu susijusią informaciją;

2.9. teisės aktų nustatyta tvarka organizuoti mokinio maitinimą ir pavėžėjimą;

2.10. vykdyti žalingų įpročių prevenciją, drausti Mokykloje vartoti tabaką, alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius, riboti pašalinių asmenų patekimą į įstaigą;

2.11. tvarkyti ir naudoti mokinio, jo teisėtų atstovų asmens duomenis teisės aktų nustatyta tvarka;

2.12. sudaryti sąlygas mokytis nuotoliniu mokymo proceso organizavimo būdu karantino, ekstremalios situacijos ar įvykio, keliančio pavojų mokinių sveikatai, atveju;

2.13. nedelsiant pranešti mokinio tėvams (globėjams) apie mokinį ištikusią nelaimę, suteikti visą būtiną pagalbą;

2.14. nutraukus sutartį, pareiškėjui išduoti reikalingus dokumentus, kai jis atsiskaito su
Mokykla;

2.15. vykdyti kitus įsipareigojimus, nustatytus įstatymuose, Mokyklos nuostatuose ir kituose vidaus tvarką nustatančiuose teisės aktuose.

1. Mokykla turi teisę:

3.1. keisti mokymo proceso organizavimo būdą teisės aktų nustatyta tvarka, jei sprendimas jį keisti priimtas valstybės ar savivaldybės lygiu;

3.2. keisti mokymo proceso organizavimo būdą, esant aplinkybėms, dėl kurių ugdymo procesas negali būti organizuojamas kasdieniu mokymo proceso organizavimo būdu (pvz., vyksta skubūs remonto darbai ir kt.);

3.3. vykdyti užkrečiamų ligų prevenciją;

3.4. gavusi išankstinį mokinio tėvų (globėjų) sutikimą, viešojoje erdvėje skelbti mokinio nuotraukas, kitą vaizdo medžiagą, kurioje užfiksuota informacija apie Mokyklos renginius, veiklą, pasiekimus;

3.5. prašyti mokinio tėvų (globėjų) informacijos apie Mokyklos veiklos vertinimą ir jos tobulinimą (vykdyti apklausas);

3.6. kviesti mokinio tėvus (globėjus) į Mokyklą spręsti su mokinio ugdymusi ir elgesiu susijusias problemas;

3.7. taikyti poveikio priemones netinkamai besielgiantiems mokiniams (Lietuvos Respublikos švietimo ir mokslo ministro 2012 m. rugpjūčio 28 d. įsakymas Nr.V-1268);

3.8. vykdyti nenutrūkstamą Mokyklos patalpų ir lauko teritorijos stebėseną mokinių saugumo užtikrinimo tikslu;

3.9. esant įtarimui dėl draudžiamų daiktų, tabako ar psichoaktyvių medžiagų atsinešimo bei siekiant užtikrinti mokinių saugumą, patikrinti mokinio asmeninius daiktus;

3.10. reikalauti mokinio tėvų (globėjų) atlyginti už mokinio padarytą žalą Mokyklai ar privačiam Mokyklos bendruomenės nario turtui pagal Civilinio kodekso 6.275 straipsnį, jeigu tėvai (globėjai) neįrodo, kad žala atsirado ne dėl jų vaiko kaltės.

4. Mokinys įsipareigoja:

4.1. pagal savo gebėjimus nuosekliai ir stropiai mokytis, sąžiningai atlikti mokytojų skirtas užduotis;

4.2. punktualiai ir reguliariai lankyti Mokyklą, nevėluoti į pamokas ir kitus užsiėmimus;

4.3. kasdien turėti ugdymo procese reikalingas individualias mokymosi priemones (vadovėlius, pratybų sąsiuvinius, rašymo priemones, skaičiuotuvus ir panašiai), dėvėti Mokinio uniformą;

4.4. mobiliojo ryšio priemonėmis pamokoje (kaip mokymosi priemone) naudotis tik pagal išankstinį susitarimą su mokytoju;

4.5. laikytis Mokinio elgesio taisyklių, Sutartyje prisiimtų įsipareigojimų, gerbti mokytojus, bendramokslius ir kitus Mokyklos bendruomenės narius, nepažeisti jų teisių ir teisėtų interesų;

4.6. pamokų, pertraukų ar kitų užsiėmimų metu be mokytojo ar administracijos leidimo nepalikti Mokyklos teritorijos;

4.7. nefotografuoti, neįrašinėti ir/ar nefilmuoti, neplatinti internete ir/ar kitaip neviešinti kitų mokinių, Mokyklos bendruomenės narių nuotraukų, vaizdo bei garso įrašų be jų ar jų tėvų (globėjų) sutikimo.

5. Mokinys turi teisę:

5.1. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką;

5.2. gauti geros kokybės švietimą;

5.3. pasirinkti jo saviraiškos poreikius tenkinančias neformaliojo vaikų švietimo, taip pat formalųjį švietimą papildančias ugdymo programas;

5.4. į nešališką mokymosi pasiekimų įvertinimą;

5.5. į apsaugą nuo smurto, psichologinę, specialiąją pedagoginę, specialiąją, socialinę pedagoginę pagalbą ar kitą reikiamą švietimo pagalbą;

5.6. į nuoseklų ir ilgalaikį socialinių ir emocinių kompetencijų ugdymą Mokykloje.

**6. Tėvai (globėjai) įsipareigoja:**

6.1. užtikrinti ir kontroliuoti mokinio punktualų ir reguliarų Mokyklos lankymą (įskaitant ugdymą namuosebei nuotoliniu būdu, jei tokie taikomi). Jei mokinys negali atvykti į Mokyklą (dalyvauti pamokose ar kitoje ugdomojoje veikloje), tą pačią dieną apie tai informuoti klasės vadovą žinute elektroniniame dienyne ar kita forma bei Mokyklos vidaus tvarką nustatančių teisės aktų tvarka ir terminais pateisinti praleistas pamokas;

6.2.aprūpinti mokinį individualiomis mokymosipriemonėmis (pratybų sąsiuviniais, mokomųjų dalykų priemonėmis, dailės ir technologijų pamokoms reikalingomis priemonėmis, sportine apranga ir kt.);

6.3. parinkti mokiniui dorinio ugdymo dalyką (tikybą ar etiką), pagal poreikius bei Mokyklos galimybes - neformaliojo vaikų švietimo veiklą;

6.4. nuolat domėtis mokinio ugdymo(si) rezultatais ir reguliariai susipažinti su elektroniniame dienyne pateikiama informacija;

6.5. užtikrinti, kad mokinys pagal savo gebėjimus stropiai mokytųsi, sąžiningai atliktų užduotis, dalyvautų Mokyklos organizuojamuose tyrimuose ir mokymosi pasiekimų patikrinimuose;

6.7. atsakyti už vaiko saugumą, kai jis nedalyvauja pamokose ir Mokyklos organizuojamuose renginiuose;

6.8. kiekvienais metais teisės aktų nustatyta tvarka ir laiku patikrinti mokinio sveikatą;

6.9. neprieštarauti mokinio profilaktiniam sveikatos (dėl pavojingų užkrečiamų ligų (pedikuliozė, niežai ir kt.)) ir higienos patikrinimui bei imtis priemonių atsiradusioms problemoms pašalinti;

6.10. bendradarbiauti su Mokykla, mokytojais, kitais specialistais, teikiančiais specialiąją, psichologinę, socialinę pedagoginę pagalbą, sveikatos priežiūrą, sprendžiant mokinio ugdymosi, lankymo ar elgesio klausimus, vykdyti jų rekomendacijas, esant poreikiui, nustatytu laiku atvykti į Mokyklą;

6.11. užtikrinti, kad mokinys nuolat dėvėtų tvarkingą, nustatyto pavyzdžio mokinio uniformą;

6.12. ugdyti vaiko pagarbą bendraamžiams, vyresniems bei visiems Mokyklos bendruomenės nariams, kontroliuoti ir koreguoti jo elgesį;

6.13. neprieštarauti, kad mokinys be atskiro raštiško tėvų (globėjų) sutikimo dalyvautų Mokyklos organizuojamuose vaikų turizmo ir kituose renginiuose už Mokyklos ribų (edukacinėse išvykose, ekskursijose, olimpiadose, konkursuose ir kt.);

6.14. pagal galimybes talkinti Mokyklai organizuojant renginius, tvarkant ir turtinant aplinką, rengiant paramos akcijas;

6.15. laiku mokėti už tėvų (globėjų) pageidavimu teikiamas papildomas paslaugas (maitinimą, edukacijas, ekskursijas ir kt.), kuriomis mokinys naudojasi;

6.16. operatyviai pranešti Mokyklai apie svarbius mokinio ugdymo įtakai turinčius veiksnius – gyvenamosios vietos, globėjų kaitą, ligą ir pan.;

6.17. užtikrinti, kad mokinys nevartotų ir neplatintų toksinių medžiagų (rūkalų, narkotinių ar elektroninių rūkymo priemonių), nežaistų ir į Mokyklą nesineštų azartinių žaidimų ir ugdymui nereikalingų daiktų;

6.18. kontroliuoti, kad vaikas nesineštų į Mokyklą didelės vertės daiktų (Mokykla neatsako už mokinio asmeninių daiktų ar jo atsineštų daiktų dingimą ar sugadinimą);

 6.19. neprieštarauti, kad Mokyklos direktoriaus įgaliotas asmuo, esant būtinybei ar kilus pagrįstam įtarimui, atliktų tabako ar psichoaktyviųjų medžiagų turėjimo ir/ar vartojimo patikrinimą; nustačius šio punkto pažeidimą, Mokykla pasilieka teisę konfiskuoti neleistinas medžiagas ir perduoti jas pareigūnams arba tėvams (globėjams);

6.20. neprieštarauti, kad, esant poreikiui, mokiniui Mokykloje ar išvykos metu, būtų suteikta medicininė pagalba;

6.21. atsakingai elgtis viešojoje erdvėje, gerbti Mokyklos bendruomenės narių ir kitų Mokykloje esančių asmenų privatumą ir teisę į duomenų apsaugą, neskleisti jų privatumą pažeidžiančios informacijos, nefotografuoti, nefilmuoti, neįrašinėti, neplatinti ar kitaip neviešinti jokios vaizdo ir garso medžiagos, kurioje būtų užfiksuoti Mokyklos mokiniai, darbuotojai (jų atvaizdas ir (ar) balsas), Mokyklos patalpos, turtas, išskyrus atvejus, kai dalinamasi su Mokykla suderinta ar pačios Mokyklos paviešinta informacija apie Mokyklos veiklą, mokinių pasiekimus, renginius ir kt. ar turint privatų šiame punkte paminėtų asmenų sutikimą, kitą teisėtą duomenų tvarkymo pagrindą;

6.22. užtikrinti ir garantuoti, kad Mokykloje ugdymo ir ne ugdymo tikslais vaiko padaryti vaizdo ir garso įrašai nebūtų viešai platinami arba prieš viešą platinimą būtų gauti įrašuose užfiksuotų asmenų sutikimai, išskyrus įstatyme nustatytas išimtis, taip pat atsakyti pagal visas turtines ir neturtines pretenzijas už asmens teisės į atvaizdą, privatų gyvenimą, garbės ir orumo pažeidimą;

6.23. atlyginti mokinio padarytą žalą Mokyklai ar privačiam Mokyklos bendruomenės nario turtui (pagal Civilinio kodekso 6.275 straipsnį ir Mokyklos darbo tvarkos taisyklių nustatytą tvarką);

6.24. laikytis Sutartyje prisiimtų įsipareigojimų ir kitų Mokyklos vidaus tvarką reglamentuojančių dokumentų reikalavimų;

6.25. atsiskaityti su Mokykla per 5 darbo dienas iki Sutarties nutraukimo ar jos pasibaigimo Mokyklos nustatyta tvarka;

6.26. vykdyti kitus įsipareigojimus, nustatytus įstatymuose bei teisės aktuose.

7. Tėvai (globėjai) turi teisę:

7.1. gauti informaciją apie vaiko būklę, ugdymo ir ugdymosi poreikius, pažangą, elgesį, Mokyklos lankymą;

7.2. dalyvauti įvertinant vaiko specialiuosius ugdymosi poreikius ir gauti išsamią informaciją apie įvertinimo rezultatus;

7.3 reikalauti, kad vaikui būtų teikiamas kokybiškas pradinis ugdymas, prireikus - švietimo pagalba, saugioje ir higienos normas atitinkančioje aplinkoje;

7.4. spręsti kartu su mokytojais vaiko kėlimo į aukštesnę klasę klausimus;

7.5. dalyvauti Mokyklos savivaldoje, teikti pasiūlymus ugdymo procesui tobulinti.

1. **Ginčų sprendimas**

8. Visi ginčai tarp šalių dėl šios Sutarties vykdymo sprendžiami Šalims geranoriškai bendradarbiaujant, derybų keliu, o Šalims nesutarus – Mokyklos taryboje arba Civilinio kodekso nustatyta tvarka.

1. **Baigiamosios nuostatos**

9. Šalys supranta, kad pagal šią Sutartį tiesiogiai ar veikdami įgaliojimo pagrindu tėvai (globėjai) perduos savo ir savo nepilnamečio vaiko / globotinio asmens duomenis, kurie bus naudojami ir tvarkomi išskirtinai su šia Sutartimi susijusiems įsipareigojimams vykdyti. Informacija apie asmens duomenų tvarkymą ir naudojimą šios Sutarties sudarymo ir vykdymo tikslais pateikiama Sutarties priede. Mokykla patvirtina, jog gauti asmens duomenys bus tvarkomi ir saugomi tik tiek, kiek tai susiję su šios Sutarties vykdymu. Informacija apie Mokyklos taikomą duomenų apsaugos politiką ir duomenų subjektų teises pateikta Mokyklos patvirtintose Asmens duomenų saugojimo taisyklėse, su kuriomis galima susipažinti Mokyklos interneto svetainėje arba kreipiantis į Mokyklos administraciją.

**V. Sutarties įsigaliojimas, galiojimas ir nutraukimas**

10. Sutartis įsigalioja nuo jos pasirašymo dienos ir galioja, kol mokinys baigs pradinio ugdymo programą ar pakeis Mokyklą.

11. Sutartis laikoma nutraukta tėvams (globėjams) vienašališkai raštu pareiškus apie jos nutraukimą.

12. Visi šios Sutarties priedai, pakeitimai ir papildymai galioja, jei jie yra sudaryti raštu ir pasirašyti abiejų šalių.

**VI. Papildomos sąlygos**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Sutartis surašyta dviem egzemplioriais, turinčiais vienodą juridinę galią, po vieną kiekvienai šaliai.

**Sutarties šalių parašai:**

Direktorius \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 A. V. *(parašas)* *(vardas pavardė)*

Tėvas (mama, globėjas (-a), rūpintojas (-a)) \_\_\_\_\_\_\_\_\_\_\_\_\_\_\_\_\_\_\_\_\_ ­­­­­­\_\_\_\_\_\_\_\_\_\_\_\_\_\_\_

 *(parašas) (vardas pavardė)*

 Mokymosi sutarties priedas

SUTIKIMAS DĖL ASMENS DUOMENŲ TVARKYMO IR NAUDOJIMO

20\_\_\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Šventoji

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vieno iš tėvų/globėjų (reikalingą žodį pabraukti) vardas, pavardė)

 išreiškiu savo sutikimą / nesutikimą (atitinkamame langelyje pažymėdamas (-a) „X“), kad Mokykla mano vaiko (globotinio) (toliau –Vaiko) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

asmens duomenis naudotų ir tvarkytų nurodytiems tikslams:

 (X Pažymėti po vieną pasirinkimą kiekvienoje eilutėje)

|  |  |  |  |
| --- | --- | --- | --- |
| Eil. Nr. | Asmens duomenų naudojimas ir jų tvarkymo tikslai | Sutinku | Nesutinku |
| 1. | Vaiko fotografavimas, filmavimas Mokyklos patalpose ir/ar teritorijoje vykstančiuose renginiuose, ugdomojoje veikloje, taip pat Mokyklos organizuojamų ekskursijų, išvykų, miesto, trečiųjų šalių organizuojamų renginių metu, siekiant Mokyklos viešinimo ir įvaizdžio formavimo tikslų. |  |  |
| 2. | Nuotraukų, vaizdo įrašų, kuriuose užfiksuotas Vaikas, skelbimas Mokyklos interneto svetainėje, socialinių tinklų paskyrose, informaciniuose pranešimuose vietinėje ir respublikinėje žiniasklaidoje, kituose informaciniuose šaltiniuose, siekiant Mokyklos viešinimo ir įvaizdžio formavimo tikslų. |  |  |
| 3. | Vaiko darbų (rašinių, modelių, maketų, piešinių, lipdinių ar kitokių kūrybinių darbų) eksponavimas Mokyklos patalpose ir/ar teritorijoje įrengtuose stenduose arba skelbimas Mokyklos interneto svetainėje ir/ar socialinių tinklų paskyrose, priskiriant autorystę Vaikui (paskelbiant jo vardą, pavardę, amžių, lankomą Mokyklos klasę), siekiant Mokyklos viešinimo ir įvaizdžio formavimo tikslų. |  |  |
| 4. | Vaiko darbų (rašinių, modelių, maketų, piešinių, lipdinių ar kitokių kūrybinių darbų) perdavimas eksponuoti ar skelbti tretiems asmenims (parodos, konkursai it kt.), priskiriant autorystę Vaikui (paskelbiant jo vardą, pavardę, amžių, lankomą Mokyklos klasę, Mokyklos pavadinimą), siekiant Mokyklos viešinimo ir įvaizdžio formavimo tikslų. |  |  |
| 5. | Vaiko apdovanojimų padėkos raštų, diplomų eksponavimas ir viešinimas Mokyklos interneto svetainėje ar kitoje viešojoje erdvėje (paskelbiant jo atvaizdą, vardą, pavardę, amžių, lankomą Mokyklos klasę, Mokyklos pavadinimą), siekiant Mokyklos viešinimo ir įvaizdžio formavimo tikslų. |  |  |
| 6.  | Vaiko, jo tėvų (globėjų) asmens duomenys - mokymo sutarčių apskaitos, mokinių asmens bylų tvarkymo, elektroninio dienyno pildymo, Mokinių registro pildymo, išsilavinimo ir kitų pažymėjimų išdavimo, mokinio krepšelio paskaičiavimo, vaiko gerovės komisijos darbo organizavimo ir vykdymo, nacionalinio mokinių pasiekimų patikrinimo organizavimo ir vykdymo, neformaliojo vaikų švietimo organizavimo, nemokamo maitinimo organizavimo, Mokyklos nelankančių mokinių apskaitos tikslais. |  |  |

 Esu informuotas (-a), kad galiu bet kada atšaukti ar pakeisti savo duotą sutikimą ir kaip vaiko tėvas (globėjas) turiu šias ES Bendrojo duomenų apsaugos reglamento III skyriuje apibrėžtas duomenų subjekto teises:

Būti informuotas (-a) apie savo vaiko (globotinio) asmens duomenų tvarkymą;

Susipažinti su tvarkomais vaiko (globotinio) asmens duomenimis (gauti jų kopiją);

Reikalauti ištaisyti netikslius mano pateiktus vaiko (globotinio) asmens duomenis;

Reikalauti ištrinti vaiko (globotinio) asmens duomenis (teisė būti pamirštam) ir/arba reikalauti perkelti duomenis;

Nesutikti, kad būtų tvarkomi vaiko (globotinio) asmens duomenys arba reikalauti apriboti duomenų tvarkymą;

Pateikti skundą Valstybinei duomenų apsaugos inspekcijai.

 Sutikimas įsigalioja nuo pasirašymo dienos ir galioja iki mokymo sutarties su Mokykla nutraukimo dienos.

 Šis sutikimas sudaromas 1 egzemplioriumi ir saugomas mokinio asmens byloje.

Vieno iš tėvų (globėjų) \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)